Nandufamilien

* fjellnandu 
* punanandu 
* stornandu 

**Nandufamilien** (Rheidae) er en liten familie med flygeudyktige strutsefugler som er endemiske for Sør-Amerika. Familien teller kun en nålevende slekt med tre arter, men det er funnet fossiler etter flere slekter.

## Beskrivelse
Dette er store flygeudyktige fugler med gråbrun fjærdrakt, lange bein og lang hals, som likner strutser. Hanner av stornandu kan bli 1,50 meter høye, og veie opptil 40&nbsp;kg. Vingene er store til strutsefugl å være og vingene blir spredt ut når de løper, som seil. I motsetning til de fleste andre fuglegrupper, har nanduer bare tre tær. Tarsen har horisontale plater på framsida. De lagrer også urin separat i en utviding av kloakken.

## Inndeling

* Palaeognathae, primitive nåtidsfugler
** Struthioniformes, strutsefugler
** Notopalaeognathae
*** Rheiformes, nandufugler
**** Rheidae, nandufamilien
***** *Rhea*, nanduer
***** *[[stornandu|R. americana]]*, stornandu
****** *R. a. albescens*, nord og øst i Argentina
****** *R. a. americana*, Øst-Brasil
****** *R. a. araneipes*, det vestre sentrale Brasil og det nordøstre og østre Bolivia, sør til Chaco i Paraguay
****** *R. a. intermedia*, det ekstremt sørøstre Brasil til Uruguay
****** *R. a. nobilis*, Øst-Paraguay
***** *[[fjellnandu|R. pennata]]*, fjellnandu (monotypisk)
***** *[[punanandu|R. tarapacensis]]*, punanandu (tidligere regnet som underart av fjellnandu)
****** *R. t. garleppi*, Sør-Peru, Vest-Bolivia og Nordvest-Argentina
****** *R. t. tarapacensis*, Nord-Chile
*** Novaeratitae, kasuarfugler, †elefantfugler og kivifugler
*** Tinamiformes, tinamufugler (pampashøns)
*** †Dinornithiformes, moafugler


Fil:Common rhea standing.jpg|stornandu(*Rhea americana*)
Fil:Lesser Rhea Pterocnemia pennata.jpg|fjellnandu(*Rhea pennata*)


### Utdødde slekter
Alle nålevende nanduer tilhører slekten *Rhea*. Det finnes imidlertid også et antall fossile slekter.

* **Rheidae** Bonaparte 1853
** *Protorhea* Moreno & Mercerat 1891 †
** *Heterorhea* Rovereto 1914, pliocen, †
** *Hinasuri* Tambussi 1995 †

## Atferd
Nanduer er for det meste stille fugler, unntakene er når de har unger eller når hannen søker en make. Utenom hekkesesongen kan de danne flokker på mellom 10 og 100 fugler, fjellnanduen ofte mindre flokker enn dette. Når de kjenner fare flykter de i ei sikksakkretning, samtidig som de bruker vekselvis høyre og venstre vinge som ror. I hekketida bryter flokkene opp.

De er altetende og foretrekker å ete av planter med breie blad, men vil også ete frø, røtter, frukt, øgler, biller, grashopper og kadaver.

Nanduer er polygame, med hanner som oppvarter mellom to og tolv hunnfugler. Etter paring, byggjer hannen et reir, der hver hunn legger egga sine. Reiret består av ei grunn grop i bakken, fora med gras og løv. Hannfuglen ruger 10-60 egg. Hannen vil bruker en lokketaktikk og plasserer noen egg utenfor reiret som offer til rovdyr, slik at de ikke vil prøve å komme inn i reiret. Hannen kan bruke en annen underordna hann til å ruge egga sine, imens han samler et anna harem for å starte et neste kull.  Ungene blir klekt innen 36 timer etter hverandre. Hunnene kan i mellomtida gå videre og pare seg med andre hanner. Mens de har omsorg for ungene, vil hannene regne alt som nærmer seg som trusler, også andre nanduer av hunnkjønn. Ungene når full voksen størrelse etter omtrent seks måneder, men vil ikke hekke før de når to år.

## Referanser




## Eksterne lenker
* 
* Videoer, bilder og lydopptak av nanduer hos Internet Bird Collection.